Karácsony vesszőfutása | www.flagmagazin.hu
Karácsony vesszőfutása
Értékelés kiválasztásaGive Karácsony vesszőfutása 1/5Give Karácsony vesszőfutása 2/5Give Karácsony vesszőfutása 3/5Give Karácsony vesszőfutása 4/5Give Karácsony vesszőfutása 5/5
Leleplező dokumentum került elő!
Nem csupán előterjesztette a Zuglónak 739 milliós veszteséget okozó szerződést, de alá is írta azt Karácsony Gergely kerületi polgármester – ez derül ki abból a vállalkozási szerződésből, amelyet Zugló Önkormányzata kötött a C-Ware Kft. által vezetett konzorciummal 2017 áprilisában.
A zuglói önkormányzat képviselő-testülete a Fidesz javaslatára hétfőn szavazott a vitatott parkolási szerződések azonnali hatályú felbontásáról. Fideszes indítványra azt is elfogadták, hogy ingyenes lesz a parkolás a kerületben élőknek Zugló teljes területén, amíg nincs rend ezen a területen. Az MSZP nem támogatta a szerződés felmondását, mondván: a zuglói parkolás nyereséges. Az Index keddi ]]>információi]]> szerint azonban a zuglói jegyző törvényességi kifogást nyújtott a fideszes javaslatra elfogadott két módosító határozathoz, így lehetséges, hogy végül mégsem mondják fel a szerződéseket.
Az olcsóbb pályázót egyszerűen kizárták
Zuglóban még 2017-ben tették fizetőssé a parkolást. Várnai László, a Civilzugló Egyesület önkormányzati képviselője a jegyzőtől kikérte a fizetős parkolással kapcsolatos kiadások és bevételek adatait, amelyek azt ]]>mutatják]]>, hogy a kialakított rendszer 2018 végéig nagyjából 739 millió veszteséget okozott az önkormányzatnak.
A parkolási rendszer bevezetését már korábban is tervezték a kerületben, de az első közbeszerzési pályázat meghiúsult. Az MSZP-s többségű Közbeszerzési Bizottság az 1 milliárdról 1,4 milliárdra emelte a becsült értéket, és gyorsított eljárásban szerette volna meghozni a döntést – idézte fel Várnai a kerületi parkolási rendszer visszásságait részletező hosszú blogbejegyzésében. A Közbeszerzési Döntőbizottság azonban indokolatlannak ítélte az eljárást, megsemmisítette a közbeszerzést és 1 millió forintra büntette az önkormányzatot.
A 204 darab parkolóóra beszerzésére, azok 60 hónapos üzemeltetésére kiírt újabb nyílt közbeszerzési pályázaton már három cég indult, de egyet kapásból kizárt az önkormányzat Közbeszerzési Bizottsága. A versenyben maradó két ajánlat közül a képviselőtestület végül azt fogadta el, amelyben a 204 automata beszerzési ára összesen nettó 78 millióval, az üzemeltetésük két éves költsége pedig több mint nettó 200 millió forinttal volt magasabb, mint a másik ajánlat. A győztes így végül a C-Ware Kft., a Parkeon SAS, valamin a SIS Parking Kft. konzorciuma lett. Az ő ajánlatuk – automata-beszerzésre és üzemeltetésre – összesen több mint egymilliárd forintról szólt, miközben a kizárt DBM ajánlata csupán 806 millió forintot tett ki.
A két ajánlat közötti árkülönbségre vonatkozó tételes számítást lásd alább:
A C-Ware Kft. 2.070.000 forintos árat ajánlott egy automata beszerzéséért, ami a 204 darab automatával számolva összesen 422.280.000 forint. A havi üzemeltetési díj automatánként 69000 forint, ez 204 automata esetén 24+24 hónappal számolva összesen 675.648.000 forint. Eszerint a C-Ware pályázata alapján a beszerzés és az üzemeltetés összköltsége 1.097.928.000 forint.
A DBM Banktechnika Kft. egy automatáért 1.685.000 forintot kért, vagyis a 204 automatáért összesen 343.740.000 forintot kellett volna fizetnie az önkormányzatnak. Az üzemeltetési költség esetükben a 24 havi jótállási időtartamra 47000 forint, az azt követő 24 hónapra pedig 475000 forint havonta automatánként, vagyis 230.112.000 + 232.560.000, azaz 462.672.000 forint. Tehát az ajánlat összértéke 806.412.000 forint volt.
A C-Ware KFt. számára előnyös döntésre vonatkozó előterjesztést polgármesterként Karácsony Gergely nyújtotta be a képviselőtestület elé.
Karácsony előterjesztette, tartózkodott, majd aláírta
A szerződések elérhetőek ]]>itt]]> és ]]>itt]]>.
Karácsony az Átlátszónak azzal ]]>indokolta]]>, hogy nem élt a polgármesteri vétójával, hogy „a kizárt cégnek többféle jogorvoslati lehetőség is rendelkezésre áll”.
Pálfy Dániel Ábel - ]]>www.mandiner.hu]]>
Előző cikkFekete-Győr keményen beszólt Gyurcsánynak
Mondom a magamét (3844) Mozi világ (440) Heti lámpás (210) Mozaik (6) Sport (728) Belföld (5) Tereb (133) Szépségápolás (15) Autómánia (61) Egészség (50) Történelem (6) Alámerült atlantiszom (142) Flag gondolja (33) Gazdaság (620) Rejtőzködő magyarország (171) Irodalmi kávéház (468) Politika (1571) Kultúra (4) Nagyvilág (1388) Életmód (1) Vetítő (37) Jobbegyenes (1575) Emberi kapcsolatok (36) Gasztronómia (539) Tv fotel (65)